Дүниежүзілік сүт безі қатерлі ісігімен күресу күні
"Дүниежүзілік сүт безі қатерлі ісігімен күресу күні"|"/infocenter/news/12452/"
TITLE: Дүниежүзілік сүт безі қатерлі ісігімен күресу күні
URL: /infocenter/news/12452/
META: "Дүниежүзілік сүт безі қатерлі ісігімен күресу күні"|"/infocenter/news/12452/"
TOTAL WORDS: 392
DATE: 15.10.2023
AUTHOR(S):
TEXT: 1985 жылдан бері жыл сайын әлемде сүт безі қатерлі ісігімен күнесу айы өткізіледі. 1993 жылы Дүниежүзілік денсаулық сақтау ұйымы 15 қазанды Дүниежүзілік сүт безі обырына қарсы күрес күні деп белгіледі. Сүт безі обырына қарсы күрес күнін өткізудің мақсаты қоғамның назарын сүт безі обырына байланысты жаһандық проблемаларға аудару, аурудың алдын алу, ерте анықтау және емдеу тәсілдері туралы халықтың хабардарлығын арттыру. Бүгінгі таңда сүт безі қатерлі ісігі әлемдегі дамыған және дамушы елдерде әйелдер арасында ең көп таралған қатерлі ісік болып табылады. Қазақстанда жыл сайын 37 мыңнан астам адам қатерлі ісікке шалдыққан. 19 мыңнан астам адам қайтыс болды. Тіркелген онкологиялық науқастардың саны өсуде және 2022 жылдың соңына қарай олардың саны 205 мыңнан астам адамды құрады. Қатерлі ісік құрылымында сүт безі обыры бірінші орында, өкпе обыры екінші орында, тоқ ішек обыры үшінші орында, асқазан обыры төртінші орында. Сүт безі обыры халық арасында екі жыныстағы адамдардың қатерлі ісіктерінің жиілігі құрылымында 14, 7% үлеспен бірінші орында тұр. Бұл жағдай 2004 жылдан бері тұрақты, сонымен қатар сүт безі қатерлі ісігі әйелдердің онкологиялық патологиясы құрылымында 1-ші орында және осы позицияда тұрақты болып қалады. Сүт безі қатерлі ісігімен сырқаттанушылық 2022 жылы жалпы республика бойынша 100 мың адамға шаққанда 26, 5-ке дейін өсті. Сүт безі қатерлі ісігі аурулардың құрылымында республикамыздың облыстары мен қалаларының басым көпшілігінде 1-ші орынды алады. Қазіргі уақытта сүт безі қатерлі ісігінің себептері туралы ақпарат жеткіліксіз, сондықтан бұл ауруды ерте анықтау сүт безі обырына қарсы күрестің негізі болып қала береді. Сүт безі қатерлі ісігі ерте анықталып, дұрыс диагноз қойылып, емделсе, сүт безі қатерлі ісігінің емделу ықтималдығы жоғары болады. Қатерлі ісіктің жиі кездесетін түрлерін ерте анықтау мақсатында онкологиялық скринингтер тұрғылықты жері бойынша емханаларда немесе міндетті әлеуметтік медициналық сақтандыру есебінен тіркелген жері бойынша жасалуы мүмкін. Осылайша, 40 пен 70 жас аралығындағы әйелдер сүт безі обырын ерте анықтау үшін екі жылда бір рет маммографиядан өтуі керек. Азаматтарды тегін медициналық көмекпен қамтамасыз ету бойынша мемлекеттік кепілдіктер бағдарламасы шеңберінде ересек тұрғындарды медициналық тексеру және профилактикалық медициналық тексерулер жүргізіледі, оның негізгі мақсаттарының бірі онкологиялық ауруларды ерте анықтауға бағытталған скринингтік тексеруден өткізу болып табылады. Қатерлі ісіктердің скринингі асимптоматикалық сатысында ісіктерді анықтауға және онкологиялық аурулармен де, олардың жағымсыз салдарымен де күресуге, жалпы онкологиялық аурулардың, оның ішінде одан болатын өлімнің алдын алуға бағытталған. Астана медицина университеті КеАҚ онкология кафедрасы сүт безі обырына қарсы күрес күніне белсене қатысады, Ашық есік күні іс-шарасына қатысып, әйелдерді профилактикалық тексеруден өткізеді, Сүт безі обырын ерте диагностикалау тақырыбында 7 және 9 қалалық емханаларда дәрістер оқиды
